OpenLLM-France/wikimedia huggingface dataset:
# Col·legi Oficial de Metges de Lleida

Col·legi Oficial de Metges de Lleida és una corporació de Dret Públic de caràcter professional que fou constituïda el 1898 a Lleida. Hi ha de pertànyer obligatòriament tots els llicenciats en medicina que exerceixin la professió dins l'àmbit territorial de la província de Lleida, en qualsevol de les seves modalitats, sigui de manera independent o bé al servei de les diferents administracions públiques existents, o d'institucions dependents d'elles, o de qualsevol altra entitat pública o privada.
El Col·legi Oficial de Metges de Lleida assumeix, entre d'altres, i en el seu àmbit territorial les funcions següents: la representació dels metges col·legiats, de tots aquells que exerceixin la professió mèdica al territori del Col·legi Oficial de Metges de Lleida, segons la legislació vigent i els mateixos Estatuts, davant les autoritats i els organismes públics, i també davant d'entitats privades o particulars en la defensa dels interessos professionals i el prestigi de tots els col·legiats o qualsevol d'ells. També vetlla per la igualtat de drets i deures dels seus dels seus col·legiats, així com la solidaritat i ajuda mútua.
Va rebre la Creu de Sant Jordi el 2004.

## Enllaços externs

* Pàgina oficial
# Corydoras sterbai

Corydoras sterbai és una espècie de peix de la família dels cal·líctids i de l'ordre dels siluriformes que es troba a Sud-amèrica: Brasil i Bolívia.
Els mascles poden assolir els 6,8 cm de llargària total.

## Referències

* ↑ uBio (anglès)
* ↑ Lacépède B. G. E. 1803. Histoire naturelle des poissons. Hist. Nat. Poiss. v. 5. i-lxviii + 1-803 + index.
* ↑ BioLib (anglès)
* 1 2 «Corydoras sterbai» (en anglès). FishBase. Froese, Rainer; Pauly, Daniel (editors).
# Corydoras steindachneri

Corydoras steindachneri és una espècie de peix de la família dels cal·líctids i de l'ordre dels siluriformes.

## Morfologia

Els mascles poden assolir els 5 cm de llargària total.

## Distribució geogràfica

Es troba a Sud-amèrica: rius costaners de Paraná (Brasil).

## Referències

* ↑ uBio (anglès)
* ↑ Lacépède B. G. E. 1803. Histoire naturelle des poissons. Hist. Nat. Poiss. v. 5. i-lxviii + 1-803 + index.
* ↑ BioLib (anglès)
* 1 2 «Corydoras steindachneri» (en anglès). FishBase. Froese, Rainer; Pauly, Daniel (editors).

## Bibliografia

* Isbrücker, I. J. H. & H. Nijssen. 1973. Two new species of the callichthyid catfish genus Corydoras from Brazil (Pisces, Siluriformes,
# Conradina Cristina de Friis

Conradina Cristina de Friis, comtessa de Friis, va néixer a Copenhaguen (Dinamarca) el 31 de març de 1699 i va morir a la mateixa capital danesa el 23 de juny de 1723. Era filla de Niels Friis (1665-1699) i de Cristina Sofia de Reventlow (1672-1757).

## Matrimoni i fills

El 24 d'abril de 1721 es va casar a Copenhaguen amb Cristià de Danneskiold-Samsoe (1702-1728), fill de Cristià de Gyldenlove-Samsoe (1674-1703) i de Dorotea Krag (1675-1754). D'aquest matrimoni en nasqueren tres fills:
* Frederic Cristià (1722-1778), casat primer amb la baronessa Nicol de Rosenkrands (1721-1771), i després amb Sofia Frederica de Kleist (1747-1814).
* Cristià Nicolau (1723-1724)
* Ulric Adolf (1723-1751), casat amb Sofia Dorotea de Danneskiöld-Samsöe (1726-1766)

## Enllaços externs

* ancestrylibrary.com
* genealogics,org
# Corona (ornament)

Una corona és un ornament circular que se cenyeix al cap, usualment fet d'herbes, flors o metalls preciosos. És un símbol de poder, per això la coronació és l'acte pel qual una persona esdevé rei. La corona acabada en punxes imita els raigs del sol i era un atribut dels emperadors romans, imitant el posat dels déus. El llorer, planta de la victòria, s'usa també per fer corones, com als antics Jocs Olímpics, als poetes o generals romans.
La corona ha sorgit de la diadema i és l'avant-passada de l'halo que envolta el cap dels sants. Està present a diverses cultures, com proven les tiares egípcies, el capell de plomes dels indis nord-americans o els ornaments polinesis.

## Corones cèlebres

* La corona d'espines de Jesús a la creu
* La corona dels Reis Mags d'Orient

## Heràldica

Nobiliàries
* Rei Disseny de l'escut d'Espanya
* Rei Disseny de les armes del rei
* Rei - Aragó, Catalunya, Illes Balears, País Valencià
* Príncep
* Princep - Aragó, Catalunya, Illes Balears, País Valencià
* Infant d'Espanya
* Infant d'Espanya - Aragó, Catalunya, Illes Balears, País Valencià
* Duc
* Marquès
* Comte
* Vescomte
* Baró
* Senyor
Cíviques o murals (Catalunya)
* Diputació o Vegueria
* Comarca
* Ciutat
* Vila
* Poble
En heràldica se l'anomena timbre
* Corona d'emperador
* Corona de rei
* Corona de príncep
* Corona de duc
* Corona de marquès
* Corona de comte
* Corona de vescomte
* Corona de baró
* Cornona de senyor
* Corona mural

## Referències

* ↑ Diccionario de Arte I. Barcelona: Spes Editorial SL (RBA), 2003, p.139. ISBN 84-8332-390-7 [Consulta: 28 novembre 2014].

## Vegeu també

* corona triomfal
Viccionari
# Corona (Nou Mèxic)

Corona és una població dels Estats Units a l'estat de Nou Mèxic. Segons el cens del 2000 tenia 165 habitants.

## Demografia

Segons el cens del 2000, Corona tenia 165 habitants, 81 habitatges, i 46 famílies. La densitat de població era de 62,5 habitants per km².
Dels 81 habitatges en un 23,5% hi vivien nens de menys de 18 anys, en un 44,4% hi vivien parelles casades, en un 8,6% dones solteres, i en un 43,2% no eren unitats familiars. En el 37% dels habitatges hi vivien persones soles el 14,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,04 i el nombre mitjà de persones que vivien en cada família era de 2,61.
Per edats la població es repartia de la següent manera: un 20,6% tenia menys de 18 anys, un 6,1% entre 18 i 24, un 23% entre 25 i 44, un 30,3% de 45 a 60 i un 20% 65 anys o més.
L'edat mediana era de 46 anys. Per cada 100 dones de 18 o més anys hi havia 74,7 homes.
La renda mediana per habitatge era de 28.594 $ i la renda mediana per família de 33.438 $. Els homes tenien una renda mediana de 22.386 $ mentre que les dones 14.375 $. La renda per capita de la població era de 34.987 $. Aproximadament el 6,2% de les famílies i el 9,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Corona». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Corona». American Fact Finder. Oficina del Cens dels Estats Units, 12-01-2010.
Viccionari
# Convent de Sant Domènec

«Convent de Sant Domènec» té aquests significats:
* Convent de Sant Domènec (Girona)
* Convent de Sant Domènec (Puigcerdà)
* Convent de Sant Doménec (València), monument gòtic de la ciutat de València
* Convent de Sant Domènec (Vic)
* Convent de Sant Domènec (Xàtiva)
* Convent de Sant Domènec de Balaguer
* Convent de Sant Domènec i capella del Rosari, conjunt monàstic de l'Orde Dominicà a la ciutat de Múrcia
* Convent de Sant Domènec de Peralada
# Comtat de Monroe

«Comtat de Monroe» té aquests significats:
* Comtat de Monroe (Alabama)
* Comtat de Monroe (Arkansas)
* Comtat de Monroe (Florida)
* Comtat de Monroe (Geòrgia)
* Comtat de Monroe (Illinois)
* Comtat de Monroe (Indiana)
* Comtat de Monroe (Iowa)
* Comtat de Monroe (Kentucky)
* Comtat de Monroe (Michigan)
* Comtat de Monroe (Mississipi)
* Comtat de Monroe (Missouri)
* Comtat de Monroe (Nova York)
* Comtat de Monroe (Ohio)
* Comtat de Monroe (Pennsilvània)
* Comtat de Monroe (Tennessee)
* Comtat de Monroe (Virgínia de l'Oest)
* Comtat de Monroe (Wisconsin)
# Coratxà

Coratxà és un poble situat dins el terme municipal de la Pobla de Benifassà, a la Tinença de Benifassà (el Baix Maestrat, País Valencià).

## Geografia

Coratxà està situat al cim d'un turó a 1231 metres d'altura sobre el nivell del mar, la qual cosa situa la població com la més elevada de la Tinença de Benifassà i un dels llocs poblats més alts del País Valencià.
La seua orografia és totalment muntanyenca. Històricament es trobava en un dels camins de trànsit entre el Mediterrani i l'Aragó, l'anomenat canal de Pavia o Coratxà.
Enclavat dins la Tinença de Benifassà, Coratxà se situa prop dels ports de Morella, de Beseit i del Matarranya. Es troba a 3 hores a peu d'Herbers i una distància similar de Castell de Cabres.

## Història

La Carta Pobla de Coratxà data de 1237 i va ser atorgada per Blasc d'Alagó, qui va donar la població a l'orde del Cister. Jaume I va confirmar aquesta donació l'any 1235. En 1280 la població va passar a mans del monestir de Santa Maria de Benifassà, ja que Coratxà estava situada al seu territori d'influència i l'abat de Benifassà ho havia reclamat des de 1267.
El poble va ser destruït per les tropes de Felip V d'Espanya durant la Guerra de Successió Espanyola al segle xviii, la qual cosa va originar una àmplia plaça dins del poble.
Tradicionalment per Coratxà passaven alguns romiatges, com els que anaven des de Vallibona a Pena-roja. Va ser un poble independent fins als anys 70 del segle xx, quan va passar a formar part del municipi de la Pobla de Benifassà.

## Monuments d'interés

* Església parroquial de Sant Jaume de Coratxà. Antiga església construïda entre el 1240 i el 1260 sobre un promontori a uns 200 metres del nucli urbà. Està catalogada com Bé de rellevància local per la Generalitat Valenciana.

## Festivitats

Les festes tradicionals de Coratxà són Pentecosta o Pasqua Granada i Sant Jaume.

## Referències

* 1 2 «Coratxà». Ajuntament de la Pobla de Benifassà.

## Enllaços externs

* Coratxà Ajuntament de la Pobla de Benifassà
* Una visió personal de Coratxà Arxivat 2005-09-13 a Wayback Machine. de Jose Mª G.Giner, de cal Ros, on trobareu tot tipus d'informació sobre el poble, les festes, l'església i un diccionari amb les paraules més usuals al poble, així com refranys, dites, històries i altres.
# Conferència d'Évian

La Conferència d'Évian va ser convocada per iniciativa del President dels Estats Units Franklin Delano Roosevelt el juliol de 1938 per discutir el tema del creixent nombre de refugiats jueus que fugien de la persecució de l'Alemanya Nazi. Durant vuit dies, del 6 al 15 de juliol representants de 32 països i 39 organitzacions privades es van reunir a Évian-les-Bains, França. També hi van assistir vint-i-quatre organitzacions de voluntaris, en qualitat d'observadors, moltes de les quals presentaren plans oralment i per escrit. Al voltant de 200 periodistes hi van assistir com a observadors.
Donat que tant els Estats Units com la Gran Bretanya es negaren a acollir un gran nombre de jueus, la conferència va ser considerada en última instància com un fracàs. La majoria dels països que hi assistiren es van mostrar també poc resolutius i els Jueus quedaren sense escapatòria i subjectes en última instància al que es coneix com la "solució final a la qüestió jueva" de Hitler. La conferència va ser vista per alguns com "un exercici d'hipocresia de la col·laboració anglo-americana".
La futura Primera Ministra d'Israel Golda Meir va assistir a la conferència en qualitat de representant dels jueus del Mandat Britànic de Palestina i en parla a les seves memòries. Després de la conferència va dir a la premsa: "Només hi ha una cosa que espero veure abans de morir i és que el meu poble no necessiti mai més expressions de simpatia." El líder sionista Chaim Weizmann va declarar: "El món semblava estar dividit en dues parts - aquelles zones on els jueus no podien viure i aquelles on no podien entrar."
Dos mesos de la conferència es van produir els Acords de Múnic en virtut dels quals Hitler va ocupar part de Txecoslovàquia, on hi vivien uns 120.000 jueus. El novembre d'aquell mateix any es va produir un important progrom a Alemanya conegut com la Nit dels vidres trencats.

## Vegeu també

* Nit dels vidres trencats
* Mandat Britànic de Palestina

## Referències

* ↑ Jewish Virtual Library. «Decisions Taken at the Evian Conference On Jewish Refugees». Jewish Virtual Library. [Consulta: 28 novembre 2013].
# Conferència d'Asilomar sobre Intel·ligència artificial beneficiosa

La Conferència d'Asilomar sobre Intel·ligència artificial benficiosa fou un conferència organttzada pel Future of Life Institute, que va tenir lloc entre el 5 i el 8 de gener de 2017, en a Asilomar, California. Més de 100 líders mundials, entre els quals investigadors en intel·ligència artificial, científics, empresaris, filòsofs i juristes es van reunir per tal d'elaborar uns principis ètics per a la intel·ligència artificial i, especial per a la tecnoètica. En el debat hi van participar personalitats com Stephen Hawking. Yoshua Bengio, Francesca Rossi, Jeffrey Sachs, Erik Brynjolfsson, Anthony Romero, Daniel Kahneman, Eric Schmidt i Elon Musk Es va acordar l'elaboració dels anomentars 23 principis d'Asilomar sobre Intel·ligència artifical beneficiosa que són avui el model de l'acció moral en aquest àmbit.

## Referències

* ↑ “Future of Life Institute 2017 Asilomar Conference.” ai-ethics.com. https://ai-ethics.com/2017/08/11/future-of-life-institute-2017-asilomar-conference/ accessed 1 December 2017
* ↑ "ASILOMAR AI PRINCIPLES." The Future of Life Institute. https://futureoflife.org/ai-principles/ accessed 1 December 2017
# DVD-ROM

Un DVD-ROM (es llegeix: 'de-ve-de rom') o "DVD-Memòria de Només Lectura" (de l'anglès DVD-Read Only Memory ), és un DVD que pertany al tipus de suports WORM, és a dir, igual que un CD-ROM ha estat gravat una única vegada (mètode de gravació per premsat) i pot ser llegit o reproduït moltes vegades.
És un disc amb la capacitat de ser utilitzat per llegir o reproduir dades o informació (àudio, imatges, vídeo, text, etc.), és a dir, pot contenir diferents tipus d'informació com pel·lícules cinematogràfiques, videojocs, dades, música, etc.
És un disc amb capacitat d'emmagatzemar en una sola cara del disc (pot ser de doble cara), 4,7 Gb segons els fabricants (en base decimal), i aproximadament 4,377 Gb reals (en base binària o Gb de dades), un augment de més de 7 vegades respecte als CD-R i CD-RW.

## Vegeu també

* DVD
* Lector de disc òptic
# Dalmau I de Queralt

Dalmau de Queralt i de Rocabertí (1335 - 1387) va ser baró de Queralt i senyor de Santa Coloma, Utxafava, Bellver i Mont-roig. Casat amb Constança de Pinós (1355) i en segones núpcies amb Elionor de Perellós (1375). El 1354 és a Sardenya. El 1356, tot just iniciada la guerra de Pere III contra Castella, és un dels primers a prendre les armes. Li és encomanada la defensa de la frontera de València, on torna el 1357 amb reforços aplegats a Lleida sota les ordres de l'infant Pere, oncle del rei. La primera referència com a senyor de Santa Coloma de 1358, en una confirmació de privilegis a la comunitat jueva. El 1359 pren part a les Corts de Cervera. El 1363 reclama al rei que li sigui pagat el sou per la guerra de Castella. Amb el seu germà Guerau intervé el 1373 contra els intents d'invasió dels mercenaris de Jaume de Mallorca. El 1383 acut a les Corts de Montsó i és designat conseller i camarlenc del rei Pere III.
El 1368 encarrega a Pere Ciroll, de Santa Coloma, i Esteban de Burgos, d'Osca, la construcció d'un sepulcre per als seus pares, a l'església de Santa Maria de Bell-lloc. En ser cridat Esteban de Burgos a Poblet per Pere III, fou substituït per Pere Aguilar, escultor de la catedral de Lleida.

## Referències

* ↑ Carreras, Josep Maria «Els senyors de Santa Coloma». Recull, 1996, pàg. 42.
* ↑ Segura, Joan. Costums de Catalunya. Guillem Carreras. Santa Coloma de Queralt: Associació Cultural Baixa Segarra, 2021, p. 205 i 206.
* ↑ Español Bertran, F.: "Els sepulcres dels Queralt a Santa Maria de Bell-lloc", dins Fuguet, Joan / Plaza, Carme (coord.): Història de la Conca de Barberà. Història de l'Art, Valls, 2008, p. 222-232.

## Bibliografia

* Joan Fuguet / Carme Plaza / Vera Hofbauerová, https://www.academia.edu/97634332/Joan_FUGUET_Carme_PLAZA_Vera_HOVBAUEROVA_Els_Queralt_a_Sta_Coloma_arquitectura_art_i_cultura, Ajuntament de Santa Coloma de Queralt, 2010.
# Cubillo

Cubillo és un municipi de la província de Segòvia, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 73 | 66 | 40 | 58 |

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Danubi Inferior

Danubi Inferior és una euroregió repartida entre Romania, República de Moldàvia i Ucraïna, i amb centre administratiu a Galați. El 2009 fou creada l'Associació per a la Cooperació Transfronterera "Euroregió Baix Danubi", amb seu a Galaţi. El desembre de 2009, la Presidència de l'Euroregió va ser traslladada a la província de Galaţi per als pròxims dos anys.

## Components

* Romania
** província de Galaţi
** província de Brăila
** província de Tulcea
* Moldàvia
** Districte de Cantemir
** Cahul
* Ucraïna
** Óblast d'Odessa

## Principals ciutats

* Romania: Galați (295.000) i Brăila (219.496), ambdues amb una àrea de 600.000 habitants, Tulcea (91.875) i Tecuci (53000).
* República de Moldàvia: Cahul (35.481) i Cantemir (12.734)
* Ucraïna: Odessa (1.001.000)

## Enllaços externs

* Euroregions
# Culicoides imicola

Culicoides imicola és una espècie de dípter nematòcer de la família Ceratopogonidae que transmet el virus de la llengua blava i de la malaltia equina africana. Originari de l'Àfrica i Àsia tropicals i subtropicals per l'escalfament global, les ventades fortes i com polissó als avions, s'ha escampat a les zones de clima temperat. Davant l'expansió del virus i els danys econòmics considerables, s'estudia entre d'altres el comportament d'aquest mosquit amb l'objecte de contenir l'epidèmia.

## Referències

* ↑ Pagès, Nitu; Muñoz i, Francesc; Talavera, Sandra. Vigilància Entomològica de la Llengua Blava a Catalunya (pdf). Centre de Recerca en Sanitat Animal i Institut de Recerca i Tecnologia Agroalimentàries, s.d.
* ↑ Guichard, Sylvain; et alii «Worldwide Niche and Future Potential Distribution of Culicoides imicola, a Major Vector of Bluetongue and African Horse Sickness Viruses». Plos, 12-11-2014.
* ↑ «Un grup d'investigadors de la UIB i d'altres vint organismes de recerca de disset països planten cara a l'epizoòtia de llengua blava que s'estén per Europa» (pdf). Diari de la UIB. Universitat de les Illes Balears UIB [Palma], 28-04-2008, pàg. 10.
# Cueva Ventana

Cueva Ventana és una gran cova situada al cim d'un penya-segat de pedra calcària a Arecibo, Puerto Rico, mirant cap a la vall Río Grande. És visible des de la carretera PR-123 i és accessible des d'un camí que comença adjacent a l'estació de servei Puma localitzada a la PR-10, al quilòmetre 75. La cova i la terra circumdant són propietat privada.
El 2009, Disney Channel va filmar Wizards of Waverly Place: The Movie a Puerto Rico, amb escenes filmades dins la cova així com a la zona al voltant de la vall de Río Grande davant del penya-segat on es troba la cova. El 2011, la cova va ser utilitzada com a lloc de filmació de la minisèrie britànica de televisió Treasure Island. El 2012, es van filmar al seu interior escenes de la pel·lícula del 2013 Runner, Runner.

## Referències

* ↑ «“Runner, Runner” se apodera de Cueva Ventana - El Nuevo Día». Arxivat de l'original el 2015-01-11. [Consulta: 10 març 2019].
* ↑ Santiago Túa, Lynet. «Cueva Ventana de Arecibo en la mira de Hollywood» (en castellà). Metro PR. [Consulta: 10 març 2019].
# Cyprinion

Cyprinion és un gènere de peixos de la família dels ciprínids i de l'ordre dels cipriniformes.

## Taxonomia

* Cyprinion acinaces (Banister & Clarke, 1977)
** Cyprinion acinaces acinaces (Banister & Clarke, 1977)
** Cyprinion acinaces hijazi (Krupp, 1983)
* Cyprinion kais (Heckel, 1843)
* Cyprinion macrostomum (Heckel, 1843)
* Cyprinion mhalensis (Alkahem & Behnke, 1983)
* Cyprinion microphthalmum (Day, 1880)
** Cyprinion microphthalmum microphthalmum (Day, 1880)
** Cyprinion microphthalmum muscatensis (Boulenger, 1888)
* Cyprinion milesi (Boulenger, 1888)
* Cyprinion semiplotum (McClelland, 1839)
* Cyprinion tenuiradius (Heckel, 1846)
* Cyprinion watsoni (Day, 1872)

## Referències

* ↑ Heckel J. J. 1843. Ichthyologie [von Syrien]. A: J. von Russegger. Reisen in Europa, Asien und Africa, mit besonderer Rücksicht auf die naturwissenschaftlichen Verhältnisse der betreffenden Länder unternommen in den Jahren 1835 bis 1841, etc. Stuttgart. Ichthyol. von Syrien v. 1 (pt 2). 990-1099.
* ↑ The Taxonomicon (anglès)
* ↑ FishBase (anglès)
* ↑ FishBase (anglès)
* ↑ FishBase (anglès)
* ↑ FishBase (anglès)
* ↑ FisBase (anglès)
* ↑ BioLib (anglès)
* ↑ FishBase (anglès)
# Càl·licles (pintor)

* Per a altres significats, vegeu «Càl·licles (desambiguació)».
Càl·licles (en llatí Callicles, en grec Καλλικλῆς, Kal·likles) fou un pintor d'una època i d'un país incerts, probablement d'origen grec, que esmenta Plini el Vell a la seva Naturalis Historia. Potser és el mateix Càl·licles mencionat també per Marc Terenci Varró.

## Referències

* ↑ 2.Callicles a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 569
# Càlvia Crispinil·la

Càlvia Crispinil·la (en llatí Calvia Crispinilla) va ser una dama romana de certa importància que vivia al temps de l'emperador Neró. Va participar activament en la corrupció generalitzada de les dames de l'època.
Va viure amb l'emperador i amb el seu eunuc Sporus, i se li va confiar la superintendència del vestuari de l'eunuc. Tàcit diu que va instruir a Neró en erotisme. Era considerada una lladregota que s'apropiava dels béns i dels secrets que arribaven a les seves mans.
Després de la mort de Neró, l'any 68 va anar a Àfrica per demanar a Luci Clodi Macer, llavors governador d'aquella província, d'aixecar-se en revenja per la mort de l'emperador i va intentar provocar la fam a Roma impedint l'enviament de gra des de l'Àfrica. Macer va ser executat per ordre de Galba de la mà del procurator Treboni Garucià, però Crispinil·la, encara que la gent va exigir que també pagués amb la vida, va aconseguir escapar a través de diverses intrigues. Després es va casar amb un notable romà que havia estat cònsol i va recuperar influència a Roma. Galba, Otó i Vitel·li la van deixar en pau i la seva riquesa i el fet que no tenia fills, van obrar per mantenir la influència de Crispinil·la a Roma.

## Referències

* ↑ Tàcit. Història I,73
* ↑ Dió Cassi. Ῥωμαικὴ ἱστορία LXIII,12
# Daren Queenan

Daren Queenan (Norristown, Pennsilvània, 19 d'octubre de 1966) és un exjugador de bàsquet professional de nacionalitat nord-americana i passaport belga. Amb 1,94 metres d'alçada, la seva posició a la pista era la d'escorta.

## Carrera esportiva

Es va formar a l'equip de la Lehigh University, de la NCAA. L'any 1988, en acabar la seva etapa universitària i després de participar en la lliga d'estiu amb els Philadelphia Aces, va començar a jugar en diversos equips de la CBA, fins al 1991. L'any 1992 fitxa pel BBC Aalst de la lliga belga, on s'hi estaria fins al 1999. Després va jugar una temporada a la lliga grega i una altra a l'alemanya. El 2001 fitxa pel CB Càceres, on va ser tallat en el mes de gener. En aquelles dates va signar contracte amb el Joventut de Badalona fins a final de temporada.

## Referències

* ↑ Daren Queenan jugador a l'ACB
# Cranberry (desambiguació)

«Cranberry» té aquests significats:

## Fruits

* Cranberry fruit del subgènere Oxycoccos

## Llocs

* Illes Cranberry, Maine
* Cranberry Portage (Manitoba)
* Riu Cranberry (Massachusetts)
* Llac Cranberry

## Música

* The Cranberries, una banda de rock irlandesa
# Danielle van de Donk

Danielle van de Donk es una centrecampista internacionals pels Països Baixos des del 2010. Ha jugat l'Eurocopa 2013 i 2017, i el Mundials 2015, 2019 i 2023. Juga a l'Olympique de Lió.

## Trajectòria

* Willem II (08/09 - 10/11)
* VVV-Venlo (11/12)
* PSV/FC Eindhoven (12/13 - 14/15)
* Kopparbergs/Göteborg FC (2015)
* Arsenal FC (15/16 - 20/21)
* Olympique de Lió (21/22 -

## Referències

* ↑ «UEFA». Arxivat de l'original el 2016-08-25. [Consulta: 17 juliol 2016].
* ↑ «FIFA». Arxivat de l'original el 2016-08-19. [Consulta: 17 juliol 2016].